Document ID: 32009D0295

KOMMISSIONENS AFGØRELSE
af 18. marts 2009
om tilpasning af de justeringskoefficienter, der fra den 1. februar 2008, 1. marts 2008, 1. april 2008, 1. maj 2008 og 1. juni 2008 anvendes på vederlag til De Europæiske Fællesskabers tjenestemænd, midlertidigt ansatte og kontraktansatte med tjenestested i tredjelande
(2009/295/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber som fastsat ved forordning (EØF, Euratom, EKSF) nr. 259/68 (1), særlig artikel 13, stk. 2, i bilag X, og
ud fra følgende betragtninger:
(1)
Ved Rådets forordning (EF) nr. 624/2008 (2) fastsattes i henhold til artikel 13, stk. 1, i bilag X til vedtægten de justeringskoefficienter, der med virkning fra 1. juli 2007 anvendes på vederlag udbetalt i tjenestestedets valuta til De Europæiske Fællesskabers tjenestemænd, midlertidigt ansatte og kontraktansatte med tjenestested i tredjelande.
(2)
I henhold til artikel 13, stk. 2, i bilag X til vedtægten skal visse af disse justeringskoefficienter tilpasses med virkning fra den 1. februar 2008, 1. marts 2008, 1. april 2008, 1. maj 2008 og 1. juni 2008, da de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har været over 5 % siden den sidste fastsættelse eller tilpasning af koefficienterne -
TRUFFET FØLGENDE AFGØRELSE:
Eneste artikel
Justeringskoefficienterne, som anvendes på vederlag udbetalt i tjenestestedets valuta til De Europæiske Fællesskabers tjenestemænd, midlertidigt ansatte og kontraktansatte med tjenestested i tredjelande, tilpasses for visse lande, jf. bilaget. I bilaget findes fem månedstabeller, hvoraf det fremgår, hvilke lande der er berørt, og hvilket ikrafttrædelsestidspunkt der gælder for de enkelte lande (hhv. 1. februar 2008, 1. marts 2008, 1. april 2008, 1. maj 2008 og 1. juni 2008).
De vekselkurser, der anvendes til beregning af vederlagene, fastsættes i overensstemmelse med gennemførelsesbestemmelserne til finansforordningen med henvisning til de forskellige tidspunkter, der er omhandlet i stk. 1.
Udfærdiget i Bruxelles, den 18. marts 2009.

Labels: 10
9
5
15